text: Първият графичен процесор, създаден единствено с китайски технологии - kaldata.com
  11:13 | 30.11.2021
  Китайската стартираща компания Moore Threads за проектиране и разработване на графични процесори в средата на миналата седмица представи своя първи напълно функционален GPU, в който е използвана единствено китайска интелектуална собственост.
  Китайският графичен процесор има интегрирани различни модули, включително за работа с 3D графика, за хардуерна поддръжка на алгоритмите с елементи на изкуствен интелект, за паралелни изчисления и други. Освен това, компанията заяви, че вече е адаптирала своя GPU за съвместна работа с китайските централни процесори и операционни системи.
  Само за една година китайският стартъп проведе три инвестиционни кръга. В предварителния кръг участваха известни компании като Sequoia Capital China и ByteDance. Самата Moore Threads обяви за своя пробив в научноизследователската и развойна дейност в края на своя кръг за финансиране от серия А, при който събра $313 милиона. Съобщава се още, че инвеститори са гиганти като Tencent, CCB International China Construction Bank, Qianhai FOF и China Merchant Securities. Moore Threads бе финансирана и от Source Code Capital, подкрепяна от Shanghai Guosheng Group и Bohai Sheng (Hubei) Industrial Fund Management на BOC International.
  Последната серия от инвестиции ще бъде използвана за стартиране на масовото производство на новите графични процесори, както и за разширяване на съответната вътрешна екосистема.
  китайски технологии
  Предишна новинаIntel има тайна лаборатория за тестване на стари процесори и остарял хардуер
  Следваща новинаSamsung Galaxy Watch4 Classic и Google Pay – потребителско изживяване от следващо поколение
  Препоръчано 15:34 | 25.01.2022 8
  Метавселената в Китай беше решено да бъде изградена незабавно под държавен контрол, с цензура и пропаганда